<classify> Tupo salama na hatuna majeruhi yeyote mpaka sasa, tulitoka Mtwara Alhamisi iliyopita tukafikia Shinyanga na tuliweza kuendelea na mazoezi katika Uwanja wa CCM, alisema.Mbaya alithibitisha kuwa ligi bado ngumu sana na anatarajia kushinda mechi yake dhidi ya Toto Africa.Mpaka sasa Ndanda ina pointi 23 katika nafasi ya nane huku Toto Africans ikiwa na jumla ya pointi 22 ikiwa katika nafasi ya tisa. Kocha Mkuu wa Toto Africa, Dominik Glawogger amesema vijana wake wako tayari sana kwa mechi na ni mchezaji mmoja tu ndio majeruhi ambaye ni Jamal Soud.Nachojitahidi kufanya kwa sasa ni kuwaambia wachezaji wangu tuendelee kupambana ili tuweze kuepuka kushuka daraja. Tangu Jumanne asubuhi tumekuwa tukijiandaa kwa ajili ya mchezo huu dhidi ya Ndanda na imani wachezaji wangu watafanya vyema,alisema Glawogger.Alisema alijitahidi kurekebisha safu yake ya ulinzi, ambayo imekuwa haifanyi vyema kabisa.Akielezea maandalizi ya mechi yao dhidi ya African Sports, kocha msaidizi wa timu ya Maji Maji kutoka mkoani Ruvuma, Hassan Banyai ameahidi timu yake kubaki Ligi Kuu na kufanya vizuri.Mechi yetu tuliocheza dhidi ya Mtibwa Sugar na kuweza kushinda imewapa nguvu pamoja na matumaini makubwa ya kufanya vizuri sana kati ligi kuu, alisema.Banyai alithibitisha kuwa timu yake imekuwa ikifanyia kazi safu ya ushambuliaji ili iwe imara kutokana na washambuliaji wake kupoteza nafasi nyingi za wazi.Ni wiki sasa vijana wangu nimewapa mazoezi ya ushambuliaji na wameweza kufanya vizuri, na ligi bado ngumu sana mpaka sasa hakuna timu inayotabirika itakuwa bingwa, alisema.Wikiendi hii Majimaji itakwaana na Africans Sports katika Uwanja wa CCM Mkwakwani mkoani Tanga na baada ya hapo itakwenda Shinyanga kucheza na Mwadui ya huko.  <topic>: MICHEZO 